CELEX: 62014TN0447
Language: da
Date: 2014-06-16 00:00:00
Title: Sag T-447/14: Sag anlagt den 16. juni 2014 — nkt cables og NKT Holding mod Kommissionen

25.8.2014   
            
            
               DA
            
            
               Den Europæiske Unions Tidende
            
            
               C 282/47
            
         Sag anlagt den 16. juni 2014 — nkt cables og NKT Holding mod Kommissionen
   (Sag T-447/14)
   2014/C 282/61
   Processprog: engelsk
   
      Parter
   
   
      Sagsøgere: nkt cables GmbH (Køln, Tyskland) og NKT Holding A/S (Brøndby, Danmark) (ved advokaterne M. Kofmann og B. Creve)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse K(2014) 2139 af 2. april 2014 om en procedure efter artikel 101 TEUF og artikel 53 i EØS-aftalen i sag AT.39610 — Højspændingsledninger (herefter »afgørelsen«) annulleres.
            
         
               —
            
            
               Subsidiært annulleres afgørelsen delvist, og den bøde, sagsøgerne er blevet pålagt, nedsættes væsentligt.
            
         
               —
            
            
               Europa-Kommissionen tilpligtes at betale sagens omkostninger.
            
         
               —
            
            
               Der træffes bestemmelse om enhver anden foranstaltning, som Retten måtte finde passende.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat fem anbringender.
   
               1.
            
            
               Første anbringende om, at Kommissionen har tilsidesat sagsøgernes ret til forsvar og det almindelige princip om processuel ligestilling, idet den har nægtet sagsøgerne adgang til muligt diskulperende beviser, som Kommissionen modtog efter meddelelsen af dens klagepunktsmeddelelse.
            
         
               2.
            
            
               Andet anbringende om, at Kommissionen fastlagde det geografiske omfang af den samlede og vedvarende overtrædelse forkert og anvendte virkningskriteriet forkert.
            
         
               3.
            
            
               Tredje anbringende om, at afgørelsen indeholdt åbenlyse fejlskøn i forhold til den adfærd, som NKT Cables blev anset for have deltaget i, og i forhold til konklusionen om, at denne adfærd beviste NKT Cables deltagelse i eller bevidsthed om alle de aktiviteter, der udgjorde den samlede og vedvarende overtrædelse.
            
         
               4.
            
            
               Fjerde anbringende om, at Kommissionen begik en fejl ved fastslåelsen af varigheden af NKT Cables deltagelse i den samlede og vedvarende overtrædelse.
            
         
               5.
            
            
               Femte anbringende om, at niveauet af den bøde, som sagsøgerne blev pålagt, er uberettiget og uforholdsmæssigt højt.